

Budapest Főváros XX. kerület,

Pesterzsébet Önkormányzatának

**SzMSz Ideiglenes Bizottsága**

1201 Budapest, Kossuth Lajos tér 1.

Tel.: 289-25-48, Fax: 289-25-50

[www.pesterzsebet.hu](http://www.pesterzsebet.hu)

**Tárgy:** Kiegészítés a **„**Javaslat Budapest Főváros

XX. kerület Pesterzsébet Önkormányzata és szervei szervezeti és működési szabályzatáról szóló 26/2019. (XI. 29.) önkormányzati rendelet felülvizsgálatára” című előterjesztéshez

**Tisztelt Képviselő-testület!**

A Szervezeti és Működési Szabályzat Felülvizsgáló Ideiglenes Bizottság 2020. október 20-i ülésén megtárgyalta a „Javaslat Budapest Főváros XX. kerület Pesterzsébet Önkormányzata és szervei szervezeti és működési szabályzatáról szóló 26/2019. (XI. 29.) önkormányzati rendelet (továbbiakban: SZMSZ) felülvizsgálatára” című előterjesztést.

A Bizottság az alábbi döntéseket hozta:

**5/2020. (X. 20.) SZMSZ IB. sz. határozat**

A Bizottság

elfogadásra javasolja a Képviselő-testületnek a Budapest Főváros XX. kerület Pesterzsébet Önkormányzata és szervei szervezeti és működési szabályzatáról szóló 26/2019. (XI. 29.) önkormányzati rendelet módosítására vonatkozó rendelet-tervezetet, az alábbi módosításokkal:

1. a rendelet-tervezet egészüljön ki a 26/2019 (XI. 29.) önkormányzati rendelet 14. § (1) bekezdés h) pontjának módosításával, a következő szöveggel:

„h) a kiépített szavazórendszert rendeltetés-szerűen használni, ennek keretében, ha a képviselő az üléstermet elhagyja, a szavazógépét ezzel egyidejűleg ki kell kapcsolnia, az ülésteremben tartózkodáskor pedig a szavazógépét végig bekapcsolva kell tartania (az ülésteremben tartózkodó képviselő a határozatképesség szempontjából jelenlévőnek minősül, akkor is, ha nem szavaz).”

1. a rendelet-tervezet 6. § (2) bekezdésében szereplő módosítás szövege a következő legyen:

„r) figyelemmel kíséri az online és offline kommunikációs csatornák (újság, facebook-oldal, mobil-applikáció, audiovizuális média, honlap) működtetését és ezek kapcsán javaslatokat tehet az ajánlatkérőnek/kiadónak, valamint az ezekkel kapcsolatosan lefolytatandó beszerzési eljárás megindítását megelőzően véleményezi a beszerzési eljárások anyagát.”

Felelős: Fekete Katalin elnök

Határidő: 2020. október 22.

**6/2020. (X. 20.) SZMSZ IB. sz. határozat**

A Bizottság

elfogadásra javasolja a Képviselő-testületnek a Szervezeti és Működési Szabályzat Felülvizsgáló Ideiglenes Bizottság megszüntetésére vonatkozó határozati javaslatot.

Felelős: Fekete Katalin elnök

Határidő: 2020. október 22.

Budapest, 2020. október 20.

**Tisztelettel**

**Fekete Katalin**

elnök